NaiveNeuron/SloPal huggingface dataset:
Lehotský, Tomáš, poslanec NR SR (2021-06-22):
Ďakujem veľmi pekne. Janka, ďakujem teda za pozvanie na diskusiu, rád sa zúčastním, nakoniec som ti už poslal aj ja teda nejaké pripomienky, ktoré mám, a rovnako teda chcem poďakovať ministerstvu, že prichádza s týmto návrhom zákona, resp. s touto inštitúciou, ktorá, teda je veľmi dobré, aby bola oddelená od ministerstva zdravotníctva vzhľadom na to, že teda má byť nezávislou inštitúciou, ktorá bude bez nejakých politických vplyvov a bude riešiť naozaj aj ekonomickú, ale aj inú efektivitu liekov, to znamená, že ďakujem veľmi pekne za pozvánku na diskusie, rád sa zúčastním. Ďakujem.
Bublavý, Dušan, poslanec NR SR (2017-02-02):
Pán kolega dáva námietku.
Viskupič, Jozef, poslanec NR SR (2012-05-10):
Ďakujem. Viem, že sme zástancovia, ktorí hovoria o tom, že rovná daň priniesla Slovensku to, že prišli zahraničné investície a že máme možnosť hovoriť o tom, že máme relatívne jednoduchý daňový systém, odmeňovaný ako keby z nejakej mantry a obhajoby čohosi, čo za obhajobu nestojí. Myslím si, tak ako bolo spomínané, presný opak, pretože považujem dve výhody, bolo to tu viackrát spomínané, prečo sa tak prepotrebná agenda tvorby pracovných miest spája hlavne s dvomi výhodami, a to je relatívne nízka cena pracovnej sily a druhé, jednoduchý daňový systém, ktorý oceňujú. Tým, že pri tej prvej príčine je dôležité to, alebo všetci deklarujeme to, že by sa to malo čím ďalej meniť k tomu, aby príjmy vzrastali a túto ako keby výhodu z hľadiska prílevu kapitálu odstraňujeme, no tak nám zostáva druhý, a to je, to je práve jednoduchosť daňového systému, ktorý samozrejme rovná daň prináša. Preto si myslím, že je debata o progresivite aj na základe tohto, čo hovorili predrečníci. Treba sa pozrieť do tých štátov, ktoré progresívnu daň majú, a do akých pásiem je nasmerovaná a či zjednodušuje alebo robí systém zložitejším. Je práve to, čo nás z tohoto diskvalifikuje. Preto si myslím aj, že zahraničný kapitál si predsa Slovensko vyberá pre to, že existujú nejaké výhody, a nerobme zbytočné kroky, ktoré by nám tieto výhody pri komparácii, prečo by sem mali plynúť a produkovať pracovné miesta, by sme ich mali nezmyselne odstraňovať.
Krajčír, Ľuboš, poslanec NR SR (2020-07-14):
Ďakujem za slovo, pán predsedajúci. Vážené poslankyne, vážení poslanci, v rozprave vystúpili traja poslanci a prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zajac, Pavol, poslanec NR SR (2015-05-21):
Vážený pán minister, ja som v predchádzajúcej faktickej poznámke hovoril o starostoch a o menších kanalizáciách a ČOV-kách, ktoré starostovia sú schopní realizovať, aj ďalšie projekty sú schopní starostovia realizovať. Vy ste vo svojom vystúpení spomínal veľké vodárenské spoločnosti a veľké projekty, ktoré zlyhávajú, aj ten, na ktorý ste poukázali. Nuž ale povedzme si pravdu, vo všetkých vodárenských spoločnostiach na Slovensku má väčšinu SMER, pretože SMER má najviac starostov a primátorov, tým pádom SMER ovláda všetky vodárenské spoločnosti. Ak oni zlyhávajú pri niektorých veľkých projektoch, na čo tu je riadiaci orgán? Prečo ten riadiaci orgán, keď má informácie už tri-štyri roky o tom, že projekt nie je realizovaný, prečo s tým niečo nerobí? Čo robí riadiaci orgán, vaše ministerstvo? A nakoniec, spomínali ste tu prípad bývalého primátora pána Knapíka v Košiciach, že podpísal údajne nejakú nevýhodnú zmluvu s externou firmou. Ja poznám pána Knapíka ako poctivého a rovného chlapa. V tom systéme, ktorý ste nastavili za prvej vlády, v tom systéme, ktorý ste nastavili na čerpanie eurofondov, boli aj tieto externé firmy, ktoré boli možno napojené na príslušné ministerstvo. O miere zavinenia pána Knapíka rozhodnú súdy a orgány činné v trestnom konaní, nie vy ani ja. Ja poznám pána Knapíka ako rovného chlapa. Ale čo hovoríte na to, na ten prípad, ktorý som spomenul včera, keď jedným rozhodnutím ministra Počiatka, na rekonštrukcii trate Trenčianska Teplá – Zlatovce podpísal s druhým v poradí zákazku za 243 mil., a preto nám ju Únia nepreplatí z eurofondov, lebo pochybil a zaplatia ju všetci občania Slovenska. 243 miliónov eur!
Hrušovský, Pavol, predseda NR SR (2011-10-19):
Hlasujeme. (Hlasovanie.) 148 prítomných, 80 za, 68 sa zdržalo. Národná rada návrh zákona o zrušení kolkových známok schválila. Výbor pre financie a rozpočet poveril pána poslanca Švejnu, aby predložil návrhy hlasovaní k vládnemu návrhu zákona, ktorým sa mení a dopĺňa zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov . Prerokovávame návrh ako tlač 458. Nech sa páči, pán poslanec.
Viskupič, Marián, poslanec NR SR (2024-09-13):
Ďakujem pekne za slovo. No, myslím si, že, a ďakujem pekne za vystúpenie, myslím si, že to najmenej, čo občan by mohol od politika očakávať, je, že zvládne moc, ktorá mu bude daná do rúk. No ale presne tieto štvorkolkové výlety, helikoptérové výlety, to proste presne ukazuje, že ako to proste či už Kuffovci, alebo pán Taraba proste túto moc nezvládajú. A ďalším, vlastne ďalšou ukážkou toho sú presne takéto zákony, ktoré, ktoré búrajú to, čo roky fungovalo. To je presne ďalšia ukážka arogancie moci. No ja verím, že práve, práve proste takéto konanie otvorí, otvorí, otvorí ľuďom oči a v ďalších voľbách jednoducho takto arogantným politikom ten priestor nedajú. A už len nakoniec, že áno, ak majú v SNS pocit, že niečo napríklad na dobrovoľných ochrancoch prírody nefunguje, veď tak dobre, tak treba to upraviť, treba povedať, kde je problém, ale nie to proste zbúrať, zrušiť. Tak myslím si, že bolo by dobré skutočne, keby sa aj vládna koalícia pozrela na to, čo sem bolo dodané, a sama vlastne rozsúdila tento zákon. Ďakujem pekne ešte raz za veľmi obsažné a veľmi dobré vystúpenie. Ďakujem.
Grendel, Gábor, podpredseda NR SR (2021-05-14):
Pán predseda Národnej rady, máte možnosť potom reagovať na konci s faktickou poznámkou. (Reakcia predsedu NR SR: „Tu nie ste na besiedke.“ ) Pán predseda, poprosím vás. Pán poslanec Tomáš Taraba s faktickou poznámkou
Markovič, Peter, poslanec NR SR (2011-07-07):
Ďakujem pekne, pán podpredseda. Vážené panie poslankyne, páni poslanci, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k vládnemu návrhu zákona o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov, tlač 404. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350 Z. z. o rokovacom poriadku. Predložený návrh zákona obsahuje doložku zlučiteľnosti s právom Európskej únie. Návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nebude mať vplyv na rozpočty samosprávnych krajov a rozpočty obcí. Predložený návrh zaťaží rozpočet Ministerstva zdravotníctva Slovenskej republiky, nakoľko v rámci praktickej realizácie rozhodovacieho procesu – správneho konania podľa kritérií určených týmto zákonom sa predpokladá vytvorenie nového informačného systému umožňujúceho zber, spracovanie a zverejňovanie prijatých žiadostí a podnetov a následne zverejňovanie rozhodnutí vydaných ministerstvom. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 pís. c rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 404 z 10. júna 2011 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 26. augusta 2011 a gestorský výbor do 31. augusta 2011. Ďakujem, pán podpredseda, skončil som, môžete otvoriť rozpravu.
Jurinová, Erika, podpredsedníčka NR SR (2014-12-04):
Ďakujem pekne, pán spravodajca. Otváram všeobecnú rozpravu. Do rozpravy som dostala dve písomné prihlášky. Za klub KDH je prihlásený pán poslanec Brocka a ďalej je prihlásený písomne pán poslanec Miroslav Kadúc. Dávam slovo prvému prihlásenému, pánovi poslancovi Júliusovi Brockovi, ktorý vystúpi za klub KDH.
Zmajkovičová, Renáta, podpredsedníčka NR SR (2012-08-06):
Pán poslanec, skrátené legislatívne konanie o sociálnom poistení, takže poprosím vás.
Krajčí, Marek, poslanec NR SR (2023-06-28):
... gestorský výbor odporúča schváliť. Informujem, že pani poslankyňa rieši svojím pozmeňujúcim návrhom uvedenú problematiku ináč.
Vaňová, Jarmila, poslankyňa NR SR (2021-10-20):
Ďakujem pekne. Pán predseda, v rozprave vystúpil jeden poslanec, pán poslanec Mizík. Nebol predložený žiadny pozmeňujúci ani iný návrh, môžeme preto pristúpiť k hlasovaniu o štyroch pozmeňujúcich návrhoch zo spoločnej správy. Gestorský výbor odporúča hlasovať o nich spoločne s odporúčaním schváliť.
D. Lipšic, podpredseda vlády a minister spravodlivosti SR: (2004-06-24):
Druhú skupinu zásahov predstavujú zmeny a doplnenia súvisiace s právom Európskych spoločenstiev. Predkladaný návrh zákona má za cieľ odstrániť niektoré technické nedostatky vykonanej transpozície šiestich obchodných smerníc Európskeho spoločenstva. Zároveň sa ňou reaguje na zavedenie nových právnych foriem podnikateľských subjektov, ktoré vznikajú na európskej úrovni. Dovoľujem si vyjadriť aj svoje stanovisko k spoločnej správe, ktoré je súhlasné so všetkými bodmi spoločnej správy. Ďakujem, pán predsedajúci.
Laššáková, Jana, podpredsedníčka NR SR (2012-12-17):
Ďakujem, pán minister. Zaujmite miesto určené pre navrhovateľov a teraz dávam slovo spravodajcovi, ktorého určil navrhnutý gestorský výbor pre ľudské práva a národnostné menšiny, pánovi poslancovi Vladimírovi Jánošovi. Nech sa páči, pán spravodajca, máte slovo.
Grendel, Gábor, podpredseda NR SR (2022-12-01):
S faktickou poznámkou pán poslanec Viskupič.
Sopko, Miroslav, poslanec NR SR (2017-04-06):
Ďakujem, pán predseda. Vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 5. mája 2017 a gestorský výbor do 9. mája 2017. Prosím, pán predseda, otvorte všeobecnú rozpravu.
Bugár, Béla, podpredseda NR SR (2017-05-18):
Čo je pre váš lepšie, povedzte?
Fico, Robert, poslanec NR SR (2021-10-26):
My sme si včera pozreli, pán minister, tzv. Land Registry Services v Austrálii a vaše meno tam svieti ako tá žiarovku, ktorú chcete šroubovať v detských izbách, ako recept na boj proti zdražovaniu. Predtým, ako budeme pokračovať, chceme vedieť od vás tu na tomto mieste, inak nemá zmysel táto schôdza, aký to je ranč, koľko to má hektárov, akrov, chceme to vedieť. Môžte sa smiať, koľko chcete, dámy a páni. Ak 800 m2 vinohradu mal byť predmetom politického súboja niekoľko rokov a doteraz je predmetom politického súboja, pýtame sa, kto sú dvaja ďalší spoluvlastníci, pokiaľ ide o tento ranč. Chceme vedieť, koľko to stálo, z akých prostriedkov ste to financovali, pretože je neuveriteľné, že vy používate Slovensko ako iba nejakú hračku. Keď sa vám tu páči, tak ste tu a potom chcete zdrhnúť do Austrálie na nejaký ranč a na celé Slovensko sa vykašľať. V tomto okamihu, pán minister, som skončil. Žiadam vás o poskytnutie týchto informácií. V opačnom prípade táto schôdza nemá význam. Ďakujem pekne. (Potlesk.)
Viskupič, Marián, poslanec NR SR (2023-06-28):
Pán predseda, dajte, prosím, hlasovať o tom, že Národná rada Slovenskej republiky berie na vedomie Program stability Slovenskej republiky na roky 2023 až 2026.
Laurenčík, Milan, podpredseda NR SR (2021-05-04):
Prezentujme sa hlasujme o bodoch, ktoré predniesol pán spravodajca. Nech sa páči. (Hlasovanie.) Prítomných 133, za 123, proti 0, zdržalo sa 10, hlasovali všetci. Uvedené body spoločnej správy sme schválili. Pán spravodajca, ďalšie návrhy.
Blcháč, Ján, poslanec NR SR (2021-06-30):
Áno, ďakujem pekne, lebo ma vyrušil pán Pollák, ktorý nejak agresívnym spôsobom teraz... (Reakcie z pléna. Prerušenie vystúpenia predsedajúcim.)
B. Bugár, podpredseda NR SR: (2001-11-07):
Takže skúsime znovu hlasovať o spoločnej správe. Pán spravodajca, prosím vás, aby ste znovu uviedli návrhy, o ktorých hlasujeme. Pán poslanec Andrassy, nevyrušujte pána spravodajcu, lebo ten nepočul, že má uviesť znovu tie návrhy, o ktorých by sme mali hlasovať, aby to vedeli aj tí, ktorí len teraz dobehli. L. Orosz, poslanec: Takže, vážené dámy, vážení páni, vážené kolegyne, kolegovia, ja som uviedol návrh, takže môžem zopakovať, že odporúčam, aby sme hlasovali spoločne o bodoch 1 a 2 zo spoločnej správy výborov s odporúčaním gestorského výboru schváliť tieto pozmeňujúce návrhy. Môžem povedať to, čo som povedal v úvodnom slove. Ide o pozmeňujúce návrhy, ktoré rozširujú návrh poslanca Galbavého o obsah návrhu skupiny poslancov pod vedením pána poslanca Osuského. S týmto rozšírením predkladateľ pán Galbavý súhlasil na rokovaní výboru.
J. Kovarčík, poslanec: (2006-02-24):
Po odbornom a veľmi kvalifikovanom zdôvodnení kolegyňou Dankou Podrackou nedá mi, aby som nepripomenul poslancom Národnej rady Slovenskej republiky a občanom Slovenskej republiky veľmi vážny prešľap pána Tótha, ministra kultúry Slovenskej republiky, keď odhalil s podpredsedom vlády pánom Csákym v obci  Štitáre tabuľu v maďarskom jazyku hudobnému skladateľovi Zoltánovi Kodálymu. Upozorňujem, že v maďarskom jazyku na území Slovenskej republiky. Uvedenú tabuľu financovalo z peňazí daňových poplatníkov Ministerstvo kultúry  Slovenskej republiky. Ja som, samozrejme, nezostal pokojný a išiel som sa spýtať pána starostu, že keď občania, ktorých je tu 90 percent, teda Slovákov z národnosti slovenskej, keď niekto sa bude chcieť spýtať, čo na tej tabuli je napísané, že ako sa to dozvie, tak on mi povedal, že zastaví si niektorého občana v tých Štitároch a ten mu to preloží. Ja sa vás pýtam, pán minister, kto vám dal právo degradovať národ, 90 percent občanov tejto Slovenskej republiky, a pýtam sa, koľko tabúľ podobného druhu bolo odhalených v Maďarskej republike slovenským umelcom, slovenským spisovateľom, básnikom za obdobie vášho vládnutia na ministerstve kultúry, prípadne za obdobie osem rokov vládnutia vlády Mikuláša Dzurindu. Už len tento prešľap je dôvodom na to, aby ste odstúpili z funkcie ministra kultúry Slovenskej republiky. Pán minister, ja vás vyzývam, nenechávajte sa odvolávať, odstúpte sám. Všetci sú proti vám, kultúrna obec, politici, občania Slovenskej republiky a vy sa držíte vo funkcii ako kliešť. Ja sa pýtam prečo? Ďakujem za pozornosť.
Bugár, Béla, podpredseda NR SR (2011-11-30):
Ďakujem, pán podpredseda vlády. Prosím teraz spoločnú spravodajkyňu z výboru pre financie a rozpočet, pani poslankyňu Zuzanu Aštaryovú, aby informovala Národnú radu o výsledku rokovania výboru.
Federič, Igor, poslanec NR SR (2011-03-24):
Ďakujem pekne. Pán predseda, dajte, prosím, hlasovať, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní.
Kuffa, Štefan, poslanec NR SR (2023-06-14):
.... to skončí presne tak, že budete vypínať tie mikrofóny jak to bolo minulý týždeň... (Hovorené súbežne s predsedajúcim.)
Ďuriš Nicholsonová, Lucia, podpredsedníčka NR SR (2018-09-14):
Vyhlasujem všeobecnú rozpravu k tomuto bodu programu za skončenú. Pani navrhovateľka, je niečo, čo by ste chceli dodať? Áno, nech sa páči.
Pellegrini, Peter, predseda NR SR (2024-02-08):
Pán poslanec Dostál.
Vašečka, Richard, poslanec NR SR (2023-02-03):
Veľmi krátko, ďakujem veľmi pekne za debatu. Ako som to už viackrát povedal, pokladám oponentúru za dôležitú. Určite, tak ako povedal jeden tu z pánov poslancov, nejde tu o nejaký triumf, že ak bude, a dúfam, že bude pozitívne prijatý tento zákon pri hlasovaní, tak že to nebude nejaký postoj triumfu nad niekým. Toto nie je boj proti niekomu alebo s niekým, toto je povedzme úsilie, zápas za niečo. My sme presvedčení, že sú to tí zamestnanci v maloobchode, že naozaj máme daný fond pracovného času, ten sa má využiť počas tých piatich, povedzme plus jeden deň, šiestich dní, v sobotu, nedeľa je deň pracovného pokoja. To, aké máme my osobné pohnútky, vystúpil tu napríklad pán poslanec Nemec, ktorý povedal teda, že pre neho pohnútkou je spolupredkladateľ toho návrhu, nielenže sa vyjadroval, nie je preňho nejaká, nejaký náboženský alebo dokonca primárne ani nejaký sociálny prvok, ale práve ten pro, prošportový, prokultúrny, takže nemôžme nikomu diktovať, že aké má mať vnútorné pohnútky. Tak ako ho predkladáme, tak ako ho odôvodňujeme, je to sociálne, prorodinné opatrenie. Áno, sú tu riziká, som veľmi rád aj v strane SaS pánu predsedovi Viskupičovi, ktorý tu celý čas bol, vystupoval, že povedal teda relevantné, že mi povedal, že riziká toho zákona, myslím si, že sa nemusíme báť v tom slova zmysle, že je to overené, je to vyskúšané v mnohých krajinách, aj tých najsilnejších ekonomických, s ktorými sme previazaní, ako napríklad Nemecko, Rakúsko, Poľsko je veľmi náš silný partner, takže s týmto, s týmto to berieme na vedomie, nakoniec bude ešte druhé čítanie, ak to snemovňa podporí. K tomu sa vyjadrím teda, že sme, uzatvorím to, aj keď tu vlastne už predstavitelia, ešte je tu pán poslanec Saloň za SMER, takže sme sa, sme sa dohodli, že v prípade, že ak by boli problémy s, nieže v prípade, že je problém s tými výnimkami na 1. mája, 8. mája a tie ďalšie dni, rozumiem jednu vec, že naozaj to mohlo vyznieť, hoci to tak v žiadnom prípade nebolo, že by sme nejakým spôsobom spochybňovali alebo znižovali význam týchto sviatkov, nie. Bol práve, ten ekonomický záujem nás viedol. Ak je to naozaj vnímané ako niečo, čo je prekážkou, tak sa o tom vieme baviť a budeme o tom rokovať, a tak, aby tento návrh zákona mohol byť úspešný, opakujem znova, nie proti niekomu, ale v prospech niekoho. Ešte raz vám všetkým ďakujem. My máme teraz ešte do štrnástej rokovanie, takže ešte nezačína víkend, ešte nás čakajú páni poslanci, tak ja by som si dovolil tak troška humorne, že teda počkám do konca, urobím si nejaké povinnosti, a potom pôjdem urobiť víkendový nákup do nejakého obchodu teraz v piatok na celý víkend. Ďakujem veľmi pekne.
Blaha, Ľuboš, podpredseda NR SR (2024-01-11):
Pán poslanec, venujme sa vyjadreniam predrečníka (reakcia predrečníka), takže vás poprosím, áno, máte ešte dvadsať sekúnd, ale vyjadrujte sa k predrečníkovi. Ďakujem.
Laurenčík, Milan, poslanec NR SR (2019-02-12):
Ďakujem za slovo. V rozprave vystúpila jedna pani poslankyňa, nebol podaný žiaden procedurálny návrh, preto, prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kažimír, Peter, podpredseda vlády a minister financií SR (2014-07-04):
Urobili ste iné veci ako z pohľadu sociálnych zákonov pred voľbami v roku 2002 tuším, alebo po voľbách v roku 2002. Čiže žiadne dočasné opatrenie.
P. Hrušovský, podpredseda NR SR: (2002-02-21):
Š. Šlachta, poslanec: Áno, o bode č. 12.
Marcinková, Vladimíra, poslankyňa NR SR (2024-02-02):
Ďakujem veľmi pekne, pán predsedajúci. Ďakujem kolegom za reakcie a mňa najviac zaujala tá reakcia pána Gašpara, prečo sa pán Gašpar ozýva len vtedy, keď sa potrebuje obhajovať? Veď on už sa nemusí obhajovať. My vieme, že keď táto novela prejde, bude oslobodený, som rada, že prišiel medzi nás, a my vieme, že táto novela prejde práve preto, aby ľudia ako vy, pán Gašpar, a vám podobní oslobodení boli. Čiže vy sa už naozaj nemusíte obhajovať. Táto novela to urobí za vás, nič vám nehrozí, my všetci to dobre vieme a aj preto vyše 30-tisíc ľudí včera protestovalo v Bratislave a v iných mestách po Slovensku, lebo takto spravodlivosť a právny štát nevyzerá. Ďakujem. (Potlesk.)
Laurenčík, Milan, podpredseda NR SR (2021-02-24):
Faktickú poznámku má aj pán poslanec Marian Kotleba, nech sa páči.
J. Blanár, poslanec: (2005-02-02):
Pán kolega Mitrík, chcel by som len uviesť, ak vy si myslíte, že dostatočne pán minister Kaník vysvetlil, prečo mal oneskorené odvody do poisťovní, prečo vysvetľovala jeho manželka ináč dôvod neodvádzania a on to vysvetľoval úplne ináč, prečo si nechal odpustiť penále, zatiaľ čo mnoho ďalších to muselo zaplatiť. Ak vám toto jednoducho postačuje a pokladáte to jednoducho za veci, ktoré nie sú argumentmi, tak neviem potom, na základe čoho by som sa mal ja potiť, pokiaľ pán minister sám nevedel na tieto veci odpovedať. Čo sa týka toho uznesenia, ktoré bolo predložené. Uznesenie má jednoduchý úmysel. Ja si myslím, že všetkého, čo bolo povedané zo strany pána Kaníka, sa rovnako týka. A my si myslíme, že nemôže byť urobený žiaden rozdiel medzi poslancami Národnej rady. Týka sa to poslancov tak opozície, ako aj koalície. A nemôže s tým mať nikto absolútne žiaden problém. A sme o tom presvedčení, že pokiaľ je to takto, podporíte to rovnako pri hlasovaní. Ďakujem za pozornosť.
Vážny, Ľubomír, poslanec NR SR (2010-12-16):
Nie, netrváme.
P. Paška, predseda NR SR: (2007-12-04):
(Hlasovanie.) 145 prítomných, 62 za, 67 proti, 16 sa zdržalo. Návrh sme neprijali.
Přidal, Alojz, poslanec NR SR (2011-03-29):
Pán predsedajúci, teraz pristúpme k hlasovaniu o návrhoch z rozpravy. Keďže sme schválili bod zo spoločnej správy, o návrhu pána poslanca Žigu by sme nemali hlasovať. Pán poslanec Žiga súhlasí?
Laššáková, Jana, podpredsedníčka NR SR (2013-11-26):
Pán poslanec Hlina, nech sa páči. Pán poslanec Přidal, prepáčte, ospravedlňujem sa.
Pellegrini, Peter, podpredseda NR SR (2020-05-19):
Ďakujem pekne, pani poslankyňa, aj vám a konštatujem, že prerušujem rokovanie o tomto bode programu, o ktorom budeme hlasovať o jedenástej hodine. Pani komisárka, všetko dobré, ďakujeme veľmi pekne. Keďže správu o stave vysielania Slovenskej republiky sme všeobecným súhlasom presunuli na dnes o štrnástej hodine, budeme pokračovať Správou o výsledku hospodárenia Národnej banky Slovenska za rok 2019 . Správa je uverejnená ako tlač 21, správa výboru ako tlač 21a. Prosím teraz pána guvernéra Národnej banky Slovenska Petra Kažimíra, aby túto správu uviedol. Pán guvernér, nech sa páči, máte slovo.
Bittó Cigániková, Jana, poslankyňa NR SR (2021-06-22):
Ďakujem. Ja sa ospravedlňujem, že som nedokončila (neutíchajúci ruch v sále a zaznievanie gongu), ja som tam videla sedem niečo a to bolo sedem niečo, čo uplynulo, a nie, čo mi zostáva. Tie dve minúty som mohla dokončiť, ale aspoň budú plynule nadväzovať určite šťavnaté faktické poznámky (povedané so smiechom), na ktoré sa teším. No k tej povinnosti, kde úplne rozumiem, že lekári sa obávajú toho (neutíchajúci ruch v sále a zaznievanie gongu), že niekto im napíše povinnosť ísť obhliadať mŕtvych bez ohľadu na to, či sa ich spýta, či chcú, či nechcú, a jednoducho, samozrejme, že o toto nestoja, je to úplne pochopiteľné. Volala som preto s predsedníčkou úradu pre dohľad pani Blahovou, ktorá mi hovorila o tom, že už teraz majú vybavené obhliadky, že nikto nebude napísaný ako povinnosť. Táto povinnosť, opakujem, bola aj predtým v zákone presne takisto ako teraz, keď sa organizátorovi nepodarí zohnať lekára, ktorý chce na dobrovoľnej báze obhliadať, musíme predsa tým ľuďom zabezpečiť tú službu, nemôžme nechať tam niekde toho nebohého v domácnosti nezaopatreného. Jednoducho toto musí byť v zákone ako nejaké, nejaké zadné dvierka. Ale už teraz má úrad pre dohľad (neutíchajúci ruch v sále a zaznievanie gongu) zabezpečené obhliadky po celom Slovensku. Poprosila som lekárov a hovorím to aj tu verejne, ak sa stane, že niekto z vás bude o... bude napísaný povinne na obhliadku bez toho, aby mal o to záujem ako dobrovoľník, dajte nám, prosím vás, vedieť osobne, predložím návrh tak, ako som ho tu opisovala, tak ako to vidím reálnejšie, ako súťaž s cenou bez zbytočných bariér a budeme sa o tom na ministerstve s pánom ministrom rozprávať. Ale pokiaľ sa toto nebude diať, nie je dôvod tento návrh zákona nepodporiť, ja mu teda osobne a SaS, my mu šancu dáme. Ďakujem veľmi pekne.
Bugár, Béla, podpredseda NR SR (2017-06-14):
Ďalej v rozprave vystúpi pani poslankyňa Jurinová.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 146 prítomných, 133 za, 11 sa zdržalo, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
Kollár, Boris, predseda NR SR (2023-05-09):
Do tretieho čítania nedám hlasovať, nakoľko najskôr môžeme o tomto hlasovať zajtra, lebo nebolo schválené v spoločnej správe... nebola schválená účinnosť, takže o tomto môžeme až zajtra najskôr. Ďakujem pekne. Budeme pokračovať hlasovaním o bode 40 schváleného programu, ktorým je prvé čítanie vládneho návrhu zákona o športe, je to tlač 1554. Spravodajcom je člen výboru pre vzdelávanie, vedu, mládež a šport poslanec Karol Kučera, prosím ho, aby uviedol hlasovanie. (Hlasovanie o vládnom návrhu zákona o športe a o zmene a doplnení niektorých zákonov , tlač 1554.)
P. Paška, predseda NR SR: (2006-10-18):
Chcem sa spýtať navrhovateľa, či ešte vystúpi? Spravodajkyňa nie. Prerušujem rokovanie o tomto bode a budeme pokračovať prvým čítaním o návrhu skupiny poslancov Národnej rady Slovenskej  republiky na vydanie  ústavného zákona, ktorým sa mení a dopĺňa ústavný zákon  č. 357/2004 Z. z. o ochrane verejného záujmu pri výkone funkcií verejných funkcionárov . Návrh ste dostali ako tlač 106, pridelenie výborom a rozhodnutie predsedu Národnej rady je pod č. 93. Opäť požiadam pána poslanca Daniela Lipšica, aby za skupinu navrhovateľov odôvodnil návrh ústavného zákona.
Puci, Róbert, poslanec NR SR (2018-05-15):
Ďakujem pekne. Vážený pán predsedajúci, kolegyne, kolegovia, v rozprave vystúpili štyria poslanci. Bol podaný jeden pozmeňujúci a doplňujúci návrh. Poslanec Miroslav Ivan podal návrh vrátiť návrh zákona na dopracovanie. Pán predsedajúci, dajte, prosím, najskôr hlasovať o tomto návrhu.
Kleinert, Dana, poslankyňa NR SR (2024-01-09):
Ďakujem ti, Simi, za tvoj príspevok. Pri jeho počúvaní príde človeku smutno, lebo máme, aspoň zatiaľ, v tejto krajine demokraciu, sme európska krajina, sme členmi Európskej únie, ktorá nám priniesla množstvo dobrých a podstatných vecí. Napríklad veľmi dôležitá vec je možnosť dostupného štúdia či pracovných príležitostí v európskych krajinách, o ktorých sa našej generácii ani nesnívalo, alebo možnosť sa v blízkosti inšpirovať európskymi krajinami, ktoré sú v mnohých veciach ďalej ako my. A teraz v tomto valci, ktoré táto vládna koalícia na čele s donom chatárom chystá, tak sme úplne že na hanbu sveta. Ale veľmi ma trápi v súvislosti s tým ešte jedna vec. Máme tu na Slovensku množstvo študentov a študentiek práva, politológie či iných vied, ktorí nás tu v parlamente, ale aj kroky tejto vlády pozorne sledujú. Alebo sú študentky a študenti v zahraničí, ktorí možno aj rozmýšľajú, či sa vrátia na Slovensko naspäť, pričom už teraz vieme, že každý piaty alebo piata sa domov ani nevrátia. Prečo by sa aj mali? Veď títo mladí ľudia vidia, že takýmto znásilňovaným procesom sa učia úplne zbytočne, pokiaľ teda neštudujú na vysokej diktátorskej katedre chatárstva. Títo mladí ľudia si nás nemajú prečo vážiť, nemajú prečo dávať svoje úsilie tejto krajine, ktorá si vyberie pár ľudí, ktorí nezvládajú čestne žiť, a týmto ľuďom podriadi celú budúcnosť. Z toho mi je naozaj smutno. Ďakujem. (Potlesk.)
A. Belousovová, podpredsedníčka NR SR: (2009-10-28):
Nech sa páči.
Laššáková, Jana, podpredsedníčka NR SR (2013-05-15):
Panie poslankyne, páni poslanci, poprosím vás o pokoj. Pán poslanec Bublavý, pán poslanec Kondrót. Dobre. Fakt, až potrebujete obidvoch... Už sú ticho všetci, nech sa páči.
Paška, Pavol, predseda NR SR (2013-10-25):
Ja vás chcem len informovať, že na pondelok 14.00 máme dohodu a odsúhlasenú zmenu programu prerokovanie návrhu predkladateľov z Kresťansko-demokratického hnutia. Dávam hlasovať o tomto návrhu. (Hlasovanie.) 133 prítomných, 53 za, 11 proti, 66 sa zdržalo, 3 nehlasovali. Tento návrh na zmenu programu sme neodsúhlasili. Čiže zostáva pôvodne schválený harmonogram, čiže v pondelok o 14.00 budeme rokovať o návrhu skupiny navrhovateľov o rodinnom podnikaní. Ešte pán predseda výboru Huba.
Vaľová, Jana, poslankyňa NR SR (2020-07-24):
Ďakujem veľmi pekne. Pán kolega Naď, možno vás budem môcť nazvať náš kolega, lebo ste bol v strane SMER, ste bol členom strany SMER. Takže, pán kolega, v roku, od roku 2008 za našej vlády ste bol riaditeľ kancelárie štátneho tajomníka a poradca štátneho tajomníka pre obranno-politickú a medzinárodnú bezpečnosť, výkonný asistent splnomocnenca vlády Slovenskej republiky pre prípravu a organizáciu rokovania ministrov obrany členských krajín NATO v Bratislave. Ja si myslím, že ste túto funkciu vykonával čestne, a vy teraz rozprávate, že my sme boli nečestní a boli sme zlí, a vy ste bol ten, ktorý ste nás zastupoval dokonca v zahraničí, v NATO, všade. Ja som prekvapená. A možno takú radu, pán minister, viete, ako hovorí staré biblické porekadlo, o mne sa hovorí, že vidím aj dopredu, možno to, čo iní nevedia, ale ja sa, ja sa vrátim do histórie, viete, ako hovorí staré biblické porekadlo od kráľa Šalamúna? Kto druhému jamu kope, sám do nej spadne. Bol tu pán Lipšic, ktorý rozprával o tom, ako treba pozatvárať do basy všetkých, ktorí urobia smrteľnú autonehodu. Všetkých chcel zatvárať okamžite, až tú smrteľnú autonehodu dokázal, alebo teda nechtiac urobil sám. Viete, čo sa stalo? A to sú tie vaše nie dvojité metre, to sú tie kilometre, čo sa stalo? Dostal tri roky podmienku. Viete, ja chcem jedno povedať. Naozaj, ešte aj východniari hovoria, že „zariekaného chleba sa najviacej naješ“, naozaj možno treba niekedy vážiť slová, lebo kto druhému jamu kope, chráňboh, aby ste do nej spadli, to, čo ste tu dneska navyprávali. Ja vám to neprajem, ste mladý človek, máte deti. Ďakujem.
Marcinková, Vladimíra, poslankyňa NR SR (2024-02-27):
Ďakujem pekne, ja by som chcela, pán predseda, v mene troch poslaneckých klubov SaS, KDH a PS podať procedurálny návrh, aby sme do programu 9. schôdze zaradili nový bod programu, a to konkrétne návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k smrti ruského opozičného lídra Alexeja Navaľného, tlač 205. Odôvodnenie: Prijatím uznesenia vydáme jasné signál, že dodržiavanie ľudských práv si ako Slovenská republika ctíme a odcudzujeme akékoľvek nezákonné represie nedemokratickým a autoritatívnych režimov voči svojim občanom. Ďakujem.
Blanár, Juraj, podpredseda NR SR (2022-05-06):
Pán poslanec Lehotský.
Laššáková, Jana, podpredsedníčka NR SR (2015-09-16):
Pán poslanec Kuffa, nech sa páči.
Glváč, Martin, podpredseda NR SR (2017-09-13):
Pani poslankyňa Jurinová.
Šimečka, Michal, podpredseda NR SR (2024-09-10):
Ďakujem veľmi pekne. V reakcii na vaše vystúpenie tri faktické poznámky. Ako prvý, pán poslanec Janas, nech sa páči.
Zs. Simon, poslanec: (2008-04-10):
Pán kolega Kotian, obchodné reťazce a obchodníci, ktorí deklarovali, že od 1. januára, viete, prečo to urobili? Ja vám poviem. Preto, lebo od 1. januára budú uzatvárať zmluvy mimo územia Slovenskej republiky. A obchodné vzťahy, ktoré sa riadia medzinárodným právom, sa nebudú riadiť tým zákonom, ktorému ste spoločným spravodajcom. A 67, takmer 70 % trhu Slovenskej republiky pre potraviny sa deje v nadnárodných obchodných koncernoch, ktoré majú materské spoločnosti mimo územia Slovenskej republiky. Na nich sa tento zákon vzťahovať nebude. A to, že to chcete vyriešiť v zákone o SPPK je len zavádzanie a deformovanie právneho poriadku Slovenskej republiky. Pokojne to môže byť riešené v zákone o obchodných reťazcoch. Nie v zákone, ktorý je určený na riešenie a vytvorenie samosprávnej organizácie, ktorou je SPPK. Pán kolega Záhumenský, ja už na vás veľmi ťažko viem reagovať, pretože mojím zámerom je, aby poľnohospodári mali tovar na slovenskom trhu. Ale vaším záujmom, ak budete hlasovať za tento návrh, je, aby nemali na slovenských pultoch slovenský tovar. A vieme veľmi dobre, ako platilo pravidlo raz a dosť a čo z neho bolo.
Prostredník, Ondrej, poslanec NR SR (2023-12-14):
Ďakujem veľmi pekne. Ďakujem kolegyni Gažovičovej za jej vystúpenie. A veľmi oceňujem, že spomenula aj problematiku odchodu mladých ľudí do zahraničia, najmä pokiaľ ide o štúdium, vysokoškolské štúdium. Myslím si, že to je jedna z vecí, ktoré ohrozujú budúcnosť našej krajiny veľmi, veľmi závažným spôsobom. A teda, áno, je, samozrejme, je žiadúce, aby naši mladí ľudia získavali vzdelanie v zahraničí. Ale potom je ešte oveľa viac žiadúce, aby s týmto vzdelaním prišli, prišli domov. Moja skúsenosť z pôsobenia na Univerzite Komenského hovorí, že mnohí naši študenti odchádzali s týmto úmyslom vrátiť sa, ale keď zistili, aký je rozdiel v podmienkach pre vysokoškolské štúdium na zahraničných univerzitách, tak sa už nevrátili a dokonca si vytvorili podmienky na ďalšie pôsobenie na výskum. To hovoria aj štatistiky, že najmä mladí ľudia, ktorí chcú robiť výskum, zostávajú potom v zahraničí a nevracajú sa späť. Je preto veľmi dôležité, aby sme na tejto mé... tejto téme pracovali. Máme nástroje, samozrejme, na rozvíjanie študentských mobilít, to je tiež veľmi veľká téma, ktorej by sa mali naše vysoké školy venovať. Problém je napríklad v tom, že tá mobilita je nevyvážená. Síce naši študenti odchádzajú v pomerne hojnom počte do zahraničia, ale nedarí sa nám prilákať študentov zo zahraničia na Slovensko. Ak aj nejakí prídu, tak hodnotia ten svoj pobyt nie príliš pozitívne, majú pocit, že sú izolovaní... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-12-03):
Poprosím teraz spoločného... K tomu vyzýva spravodajca. Teraz dávam slovo spoločnému spravodajcovi z výboru pre hospodárske záležitosti pánovi poslancovi Hegerovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán Heger.
Mego, Jaroslav, poslanec NR SR (2024-02-13):
Pán predseda, dajte, prosím, hlasovať o bode 7 spoločnej správy s odporúčaním gestorského výboru schváliť.
M. Číž, podpredseda NR SR: (2009-04-23):
Pýtam sa teraz členov vlády, či niektorí nechcú odpovedať na interpelácie poslancov ihneď. Pokiaľ tak nie je, dovoľte mi, vážené kolegyne, kolegovia, aby som vyhlásil tento bod programu, teda bod interpelácie poslancov za skončený. Ďakujem členom vlády za prítomnosť, tým, ktorí tu sú, samozrejme, predovšetkým. A my budeme, vážené kolegyne, kolegovia, pokračovať v popoludňajšom rokovaní šiesteho dňa 35. schôdze Národnej rady Slovenskej republiky prvým čítaním o návrhu poslancov Národnej rady Slovenskej republiky Tomáša Galbavého... (Nezrozumiteľné hlasy z pléna.) ... Áno, ak je to tak, dobre, takže... Ak je to tak, pokračujeme prerušeným bodom programu, ktorým je prvé čítanie o návrhu poslancov Národnej rady Slovenskej republiky Vladimíra Palka, Františka Mikloška, Pavla Minárika a Rudolfa Bauera na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Slovo má pán poslanec Palko, teda nemá slovo, ale prosím ho, aby zaujal miesto pre navrhovateľov, rovnako ako pána poslanca Petra Miššíka, aby zaujal miesto pre spravodajcov. Otváram všeobecnú rozpravu... (Hlasy z pléna.) Ešte ako spravodajca nie? (Nezrozumiteľné hlasy z pléna.) Tak poprosím, pán spravodajca, ešte spravodajskú správu, potom otvoríme všeobecnú rozpravu. Máte slovo.
Bugár, Béla, podpredseda NR SR (2017-04-06):
Pán poslanec Nemky.
Laššáková, Jana, podpredsedníčka NR SR (2014-06-25):
Teraz dávam možnosť, nech sa páči, pán poslanec Hlina.
Šeliga, Juraj, podpredseda NR SR (2020-04-28):
Ďakujem pekne. Ja by som zvýraznil jednu vec, ktorú si povedal, Peter, vo svojom vystúpení, a to je to, že ani táto vláda sa nemôže ani nebude tváriť, že je neomylná, na druhej strane to je to, čo si ďalej pokračoval, je, že táto vláda reflektuje aj na to, čo hovoria ľudia, a že keď aj v rámci tých ťažkých podmienok koronakrízy a rýchleho legislatívneho procesu sa ukážu veci, ktoré treba opraviť, tak sa opravia. V tejto súvislosti, samozrejme, takto treba pozerať aj na to programové vyhlásenie vlády, a v akom okamihu alebo v akých okamihoch a v akej situácii vznikalo. No ja stále chcem veriť, že sa naplní to, čo si aj hovoril, že táto vláda bude stále počúvať ľudí a že bude reflektovať, a ak urobí nejakú chybu, nebude sa hanbiť ju rýchlo po diskusii odstrániť. Ďakujem.
Blanár, Juraj, podpredseda NR SR (2023-02-17):
Pán poslanec Takáč s faktickou.
V. Veteška, podpredseda NR SR: (2007-05-10):
I. Valentovič, minister zdravotníctva SR: Ja myslím, že ste správne pochopili, že 198 miliónov sa nedá rozdeliť na viac, ako sme sa pokúsili rozdeliť. Podľa posledných informácií Svetová banka schválila tretiu tranžu, čiže predpokladám, že 500 miliónov bude uvoľnených pre rezort zdravotníctva, čiže budú použité na dofinancovanie tých prístrojov, ktoré sú dnes nevyhnutné pre zabezpečenie skutočne kvalitnej kardiologickej a onkologickej liečby. Ďalší moment, ktorý sa tu otvára, je to, samozrejme, vec možno najbližších mesiacov, Operačný program Zdravotníctvo, ktorý bude možné využiť aj na prístrojové vybavenie, čiže predpokladáme, že pokiaľ sa vypracujú v zdravotníckych zariadeniach kvalitné projekty, tieto finančné prostriedky sa budú môcť čerpať a, samozrejme, otvorená je aj otázka, ktorú ste tiež naznačili, ja som ju mal pripravenú v tej ďalšej odpovedi. Pripravujem do vlády postupne materiály na odpredaj prebytočného majetku, z ktorého by sa, samozrejme, v prvom rade mali zaplatiť staré dlhy, ktoré tu zanechali bývalé vedenia nemocníc, pretože aj výstavba alebo dostavba oddelenia pre cystickú fibrózu bola vlastne bianko šek a bola viazaná na nejaký fiktívny odpredaj niečoho do budúcnosti. Len v samotnej Bratislave bolo investičných akcií, ktoré neboli kryté finančnými prostriedkami, za viac ako 300 miliónov. Takže urobím všetko pre to, aby vláda schválila odpredaj prebytočného majetku, ktorý dnes už neslúži zdravotníctvu a z tých prostriedkov určite budeme hľadať riešenie ako pomôcť v týchto situáciách. Ďakujem.
Bugár, Béla, doterajší podpredseda NR SR (2012-04-04):
Ján Podmanický.
M. Vášáryová, poslankyňa: (2009-04-16):
Mám ale na vás, pán minister, nakoniec jednu otázku. Čo, keď jedno verejnoprávne médium nepotrebuje dodatočné peniaze od štátu? V dôvodovej správe máte napísané, že sú povinní. Myslím si, že by som vás poprosila, keby ste toto opravili, lebo je tam napísané, že verejnoprávne médiá sú povinné pripraviť zmluvu so štátom. Lebo by som bola veľmi rada, keby verejnoprávne médium, ktoré bude zodpovedne hospodáriť s financiami a ktoré má dosť peňazí od užívateľov zástrčiek, odmietlo uzavretie zmluvy a nevstúpilo by tak do každoročného vazalského vzťahu s ministerstvom kultúry. Ďakujem pekne.
Číž, Miroslav, podpredseda NR SR (2015-12-01):
S faktickou poznámkou sa hlási pán poslanec Martvoň. Pokiaľ nikto iný sa nehlási s faktickou, uzatváram možnosť prihlásiť sa s faktickou poznámkou. Máte slovo, pán poslanec.
Hort, Milan, podpredseda NR SR (2011-02-09):
Ďalej s faktickou poznámkou vystúpi pán poslanec Juraj Blanár. Nech sa páči.
Jakab, Elemér, poslanec NR SR (2018-02-01):
Nakoľko bol schválený druhý bod prvého pozmeňujúceho návrhu pána poslanca Antala, o bodoch 2 a 16 pozmeňujúceho návrhu pána poslanca Grendela nemôžeme hlasovať.
Bugár, Béla, podpredseda NR SR (2019-05-13):
Prezentujme sa a hlasujme. (Hlasovanie.) Prítomných 131, za 129, zdržali sa 2. Návrh sme schválili. Druhé hlasovanie.
Pellegrini, Peter, predseda NR SR (2015-02-11):
Ďakujem pekne. Teraz poprosím pani spravodajkyňu, ktorú určil navrhnutý gestorský ústavnoprávny výbor, pani poslankyňu Luciu Žitňanskú, aby predniesla správu. Medzitým, kým sa pani poslankyňa ujme slova, mi dovoľte, aby som na balkóne pozdravil študentov a študentky z Gymnázia z Golianovej ulice v Nitre. Vitajte u nás v parlamente. (Potlesk.) Prajeme vám tu pekný pobyt. Nech sa páči, pani poslankyňa, máte slovo.
Cigániková, Jana, poslankyňa NR SR (2016-11-30):
Ďakujem pekne. Vážený pán predsedajúci, vážené pani poslankyne, páni poslanci, ako spravodajkyňa výboru predkladám správu Výboru Národnej rady Slovenskej republiky pre zdravotníctvo o výsledku prerokovania návrhu na voľbu podpredsedu Dozornej rady pre dohľad na zdravotnou starostlivosťou (tlač 335). Návrh na voľbu podpredsedu Dozornej rady Úradu pre dohľad nad zdravotnou starostlivosťou vláda Slovenskej republiky predložila Národnej rade Slovenskej republiky podľa § 26 ods. 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Predseda Národnej rady Slovenskej republiky rozhodnutím č. 347 z 24. novembra 2016 pridelil návrh na voľbu podpredsedu Dozornej rady Úradu pre dohľad nad zdravotnou starostlivosťou (tlač 335) Výboru Národnej rady Slovenskej republiky pre zdravotníctvo na prerokovanie v termíne do 29. novembra 2016. Výbor Národnej rady Slovenskej republiky pre zdravotníctvo rokoval o predloženom návrhu na svojej 16. schôdzi výboru dňa 29. novembra 2016. Výbor Národnej rady Slovenskej republiky pre zdravotníctvo sa oboznámil s návrhom na voľbu podpredsedu Úradu pre dohľad nad zdravotnou starostlivosťou a konštatoval, že navrhovaný kandidát spĺňa zákonom stanovené požiadavky. MUDr. Ľubomíre Romanovej, PhD., zanikol výkon funkcie podpredsedu Dozornej rady Úradu pre dohľad nad zdravotnou starostlivosťou písomným oznámením vzdania sa funkcie doručeným Národnej rade Slovenskej republiky. Výbor súhlasil s návrhom vlády na voľbu podpredsedu Dozornej rady Úradu pre dohľad nad zdravotnou starostlivosťou a odporučil Národnej rade Slovenskej republiky: 1. Zobrať na vedomie podľa § 26 ods. 8 písm. a) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov zánik výkonu funkcie podpredsedu Dozornej rady Úradu pre dohľad nad zdravotnou starostlivosťou Ľubomíre Romanovej. 2. Zvoliť podľa § 26 ods. 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov Ivetu Pospíšilovú do funkcie podpredsedu Dozornej rady Úradu pre dohľad nad zdravotnou starostlivosťou. Výbor poveril poslankyňu Janu Cigánikovú, aby predniesla správu o výsledku prerokovania návrhu na voľbu podpredsedu Dozornej rady Úradu pre dohľad nad zdravotnou starostlivosťou. Súčasťou správy je návrh uznesenia Národnej rady Slovenskej republiky. Pán predsedajúci, skončila som, môžete otvoriť rozpravu.
M. Pado, poslanec: (2009-06-18):
Ak poslanec vládnej koalície, ktorá má problém so zabezpečením financií pre zdravotníctvo ako-také, napáda novelu zákona, ktorá má práve pomôcť zvýšeniu zdravia a v podstate znížiť množstvo priestorov, kde sa fajčí pri stravovaní, množstvo priestorov, ktoré navštevujú aj mladí ľudia, no tak naozaj to považujem za nepochopenie zmyslu ochrany zdravia, ochrany mládeže a zmyslu šetrenia verejných financií. Preto som si dovolil vystúpiť a myslím si, že by sme sa mali zbaviť takýchto nezodpovedných vystúpení a rozmýšľať naozaj moderne, rozmýšľať smerom dopredu, a nie smerom dozadu. Ďakujem pekne. (Potlesk.)
Kaščáková, Renáta, poslankyňa NR SR (2019-04-05):
Ďakujem veľmi pekne kolegovi Ivanovi za veľmi výstižné zhrnutie toho, ako pán minister plní, resp. neplní programové vyhlásenie vlády. Mňa zaujalo v obhajobe vlády, v obhajobe pána ministra, ako padlo teda také pochvalné, uznanlivé vyjadrenie k tomu, ako plní programové vyhlásenie v oblasti cestovného ruchu preto, lebo počet turistov na Slovensku stúpol. No ja by som chcela teraz ako povedať možno aj verejnosti, ktorá toto pozerá, že trúfam si tvrdiť, že počet turistov na Slovensku sa zvýšil nie vďaka pôsobeniu ministerstva dopravy, ale napriek jeho pôsobeniu, pretože ministerstvo dopravy neurobilo takmer nič, čo by stimulovalo rozvoj cestovného ruchu, ak, samozrejme, neberiem do úvahy tie kozmetické úpravy typu daňová úľava pre zamestnancov; ktorý ide na kúpeľný pobyt na Slovensku, keď ide spolu so svojou rodinou, tak možno na daniach ušetrí 38 eur. Je to síce stimul pre tú rodinu, ale ako systémové opatrenie, prepáčte, to vôbec žiadne nie je a cestovný ruch na Slovensku potrebuje niečo celkom iné. A prvá veta programového vyhlásenia vlády v oblasti cestovného ruchu, som si ju práve tam prečítala, hovorí o tom, že zámerom vlády je zvyšovať konkurencieschopnosť cestovného ruchu spojenú s tvorbou pracovných príležitostí. A čuduj sa svete, zväz cestovného ruchu práve tvrdí, že je tu nedostatok konkurencieschopnosti v cestovnom ruchu a ten je spôsobený nedostatkom investícií, pomalým rastom zamestnanosti v cestovnom ruchu, ktoré brzdia zvyšujúce sa náklady spôsobené nekompetentnými legislatívnymi opatreniami tejto vlády. A to sú rôzne príplatky za prácu v noci, nepružný Zákonník práce a podobne. Takže viacej poviem asi, možno v rozprave, ak si pripravím k tomu príspevok, lebo tá dvojminútová... (Prerušenie vystúpenia časomerom.)
Saloň, Marián, poslanec NR SR (2020-09-25):
Ďakujem veľmi pekne. Ospravedlňujem sa za nedorozumenie. Vážený pán predsedajúci, vážené pani poslankyne, páni poslanci, Výbor Národnej rady Slovenskej republiky pre obranu a bezpečnosť predkladá v súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) správu výboru o stave použitia informačno-
-technických prostriedkov za rok 2019. V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Ministerstvo vnútra Slovenskej republiky – Policajný zbor, ministerstvo spravodlivosti – Zbor väzenskej a justičnej stráže a ministerstvo financií – Finančná správa, v mesiaci január 2020 o zaslanie správy o použití informačno-technických prostriedkov za rok 2019. Správu o použití informačno-technických prostriedkov za rok 2019 predložili všetky dotknuté subjekty vo verzii neobsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady Slovenskej republiky pre obranu a bezpečnosť uvedenú správu prerokoval 30. júna 2020 na 8. schôdzi. Zobral ju na vedomie a odporučil Národnej rade Slovenskej republiky vziať ju na vedomie. Návrh na uznesenie je súčasťou správy. Dovoľte mi ho prečítať, čiže návrh uznesenia k správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2019. Národná rada Slovenskej republiky berie na vedomie správu Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2019. Ďakujem veľmi pekne, pán predsedajúci, otvorte rozpravu k tomuto bodu.